 **ОБЩИНА ГУЛЯНЦИ, ОБЛАСТ ПЛЕВЕН**

гр. Гулянци, ул. “В. Левски” № 32, тел:6561/2171, е-mail: [obshtina\_gulianci@mail.bg](mailto:obshtina_gulianci@mail.bg)

**ПРОЕКТ**

**На Наредба за условията и реда за записване, отписване и преместване на деца в общинските детски градини на територията на община Гулянци**

**Мотиви към настоящия проект:**

**1. Причини, които налагат приемането:**

Досега не е приета наредба, която да регламентира условията и реда за записване, отписване и преместване на деца в общинските детски градини на територията на община Гулянци. Същевременно Народното събрание на Република България прие Закон за предучилищното и училищното образование (обнародван в ДВ, бр. 79 от 13.10.2015 г.). В член 59, ал. 1 от този закон, както и в чл. 7, ал. 1 от Наредба № 5 от 03.06.2016 г. за предучилищното образование, приетата от министъра на образованието и науката въз основа на посочения закон, които влизат в сила на 1 август 2016 г., е предвидено, че условията и реда за записване, отписване и преместване на деца в общинските детски градини се определят с наредба на общинския съвет. Посоченият регламент изисква Общински съвет – Гулянци да приеме наредба, с която да определи условията и реда за записване, отписване и преместване на деца в общинските детски градини на територията на община Гулянци

**2. Цели, които се поставят:**

Определяне на конкретни еднакви условия и ред за записване, отписване и преместване на деца в общинските детски градини в община Гулянци, съобразени с нормативните актове от по-висша степен.

**3. Финансови и други средства, необходими за прилагането на новата уредба:**

Няма необходимост от финансови и други средства за прилагането на новата уредба.

**4. Очаквани резултати от прилагането, включително финансовите, ако има такива:**

Осъществяване на добра организация и практика при записване, отписване и преместване на деца в общинските детски градини в община Гулянци, съобразени с нормативните актове от по-висша степен, и по-пълно обхващане на децата в задължителна предучилищна подготовка на територията на община Гулянци.

**5. Анализ за съответствие с правото на Европейския съюз:**

Проектът на наредбата не противоречи и на правото на Европейския съюз. Този проект е в съответствие с новия Закон за предучилищното и училищното образование, влизащ в сила от 1.08.2016 г. в частта, касаеща обществените отношения, които се уреждат от проекта на общинската наредба. В съответствие е и с Наредба № 5 от 03.06.2016 г. за предучилищното образование (приета от министъра на образованието и науката), в сила от 1.08.2016 г. Не противоречи и на други нормативни актове от по-висша степен, приети от законодателната и изпълнителната власт в Република България.

**Във връзка с чл.26, ал.2 от ЗНА, отразяващ задължението за публикуване на Проекта за приемане на нормативен акт с цел информиране на населението и прозрачност в действията на институциите в 14-дневен срок от публикуване на настоящото на интернет страницата на общината се приемат предложения и становища относно така изготвения проект приемане на Наредба за условията и реда за записване, отписване и преместване на деца в общинските детски градини на територията на община Гулянци:**

**Проект!**

**Н А Р Е Д Б А**

**ЗА ЗАПИСВАНЕ, ОТПИСВАНЕ И ПРЕМЕСТВАНЕ НА ДЕЦА**

**В ОБЩИНСКИТЕ ДЕТСКИ ГРАДИНИ**

**НА ТЕРИТОРИЯТА НА ОБЩИНА ГУЛЯНЦИ**

**РАЗДЕЛ І. ОБЩИ ПОЛОЖЕНИЯ**

Чл.1. Тази Наредба се създава във връзка с чл.59.(1) от Закона за предучилищното и училищното образование(ЗПУО), обн., ДВ, бр. 79 от 13.10.2015 г., в сила от 01.08.2016 г.

Чл.2. С тази Наредба се регламентират условията и редът за записване, отписване и преместване на децата в предучилищна възраст в детските градини на територията на Община Гулянци.

Чл.3.(1) В съответствие с чл.56 от ЗПУО предучилищното образование се осъществява от детските градини на територията на Община Гулянци, при условията и по реда на държавния образователен стандарт за предучилищното образование и на държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие.

* 1. Детската градина е институция в системата на предучилищното и училищното образование, в която се отглеждат, възпитават, социализират и обучават деца от тригодишна възраст до постъпването им в I клас в съответствие с държавния образователен стандарт за предучилищното образование.
  2. В съответствие с чл.57 от ЗПУО децата постъпват в детска градина на територията на Община Гулянци не по-рано от учебната година, която започва в годината на навършване на тригодишната им възраст.
  3. В детските градини на територията на Община Гулянци могат да се приемат за отглеждане, възпитание, социализация и обучение и деца на двегодишна възраст - по преценка на родителя и/или при липса на яслена група в съответното населено място и при наличие на свободни места. Предучилищното образование в тези случаи се осъществява при условията и по реда на Наредба № 5 от 03.06.2016 г. за предучилищното образование (обн. ДВ, бр. 46 от 17.06.2016 г., в сила от 01.08.2016 г., издадена от министъра на образованието и науката), като се вземат предвид възрастовите характеристики на детето.
  4. В детските градини на територията на Община Гулянци могат да се разкриват яслени групи за отглеждане на деца от 10-месечна до тригодишна възраст.
  5. Децата, постъпили в яслени групи в детските градини, се отглеждат, възпитават, социализират и обучават по стандарти за ранно детско развитие, приети с Наредба на министъра на здравеопазването и министъра на образованието и науката.
  6. Детските градини, в които се разкриват яслени групи, се определят с Решение на Общинския съвет.

Чл.4.(1) Предучилищното образование се организира във възрастови групи, както следва:

* + 1. първа възрастова група - 3-4 годишни, и в случаи/чл.3 ал.4 /- 2­-4 години;
    2. втора възрастова група - 4-5годишни;
    3. трета подготвителна възрастова група - 5-6годишни;
    4. четвърта подготвителна възрастова група - 6-7годишни.
       1. Продължителността на предучилищното образование във всяка от възрастовите групи по ал.1 е една учебна година.
       2. Задължителното предучилищно образование се осъществява в трета и четвърта подготвителна възрастова група.

**(4)**Предучилищното образование е задължително от учебната година, която е с начало в годината на навършване на 5-годишна възраст на детето, като родителите избират вида на организацията на предучилищното образование.

Чл.5.(1) Децата от възрастовите групи по чл.4.(1) в зависимост от броя им се разпределят в групи.

* + - * 1. При недостатъчен брой за сформиране на отделна група от деца в съответната възрастова група по ал.1 може да се сформира разновъзрастова група.
        2. Броят на групите по ал.1 в рамките на отделните възрастови групи, както и броят на децата в тях се определят при условията на чл.60 от Закона за предучилищното и училищното образование и Държавния образователен стандарт за физическа среда и информационно и библиотечно осигуряване на детските градини, училища и центрове за подкрепа на личностното развитие.
        3. Свободни места в детската градина са местата в рамките на определения брой по чл.60 от ЗПУО, които са останали незаети след записване на всички желаещи деца към определен момент.

Чл.6.(1) Предучилищното образование в Община Гулянци се осъществява при целодневна, полудневна, почасова или самостоятелна организация.

Целодневната и полудневната организация се осъществява в отделни групи в съответствие с чл.5.(1) на тази Наредба.

Почасовата организация се осъществява за отделно дете в групите за целодневна или полудневна организация, а самостоятелната - за отделно дете извън групите по чл.5.(1) на тази Наредба.

Чл.7. Видът на организацията на всяка група в детската градина или за отделно дете (в случаите на почасова и самостоятелна организация) се определя от директора на детската градина в съответствие с желанието на родителите след съгласуване с финансиращия орган.

Чл.8. Постъпването на децата за предучилищно образование в Община Гулянци се осъществява целогодишно при спазване на условията по чл.3. от тази Наредба.

Чл.9.(1) Община Гулянци гарантира реализирането на националната образователна политика в частта й за предучилищното образование на територията си при спазване на принципите за:

* Осигуряване правото на предучилищно образование;
* Ориентираност към интереса и към мотивацията на детето, към възрастовите и социалните промени в живота му, както и към способността му да прилага усвоените компетентности на практика;
* Равен достъп до качествено образование и приобщаване на всяко дете;
* Равнопоставеност и недопускане на дискриминация при провеждане на предучилищното образование;
* Запазване и развитие на българската образователна традиция;
* Хуманизъм и толерантност;
* Съхраняване на културното многообразие и приобщаване чрез българския език;
* Иновативност и ефективност в педагогическите практики и в организацията на образователния процес въз основа на научна обоснованост и прогнозиране на резултатите от иновациите;
* Прозрачност на управлението и предвидимост на развитието на предучилищното образование;
* Автономия за провеждане на образователни политики, самоуправление и децентрализация;
* Ангажираност на общината по въпросите на предучилищното образование.

**РАЗДЕЛ ІІ. УСЛОВИЯ ЗА ЗАПИСВАНЕ НА ДЕЦАТА В ОБЩИНСКИТЕ ДЕТСКИ ГРАДИНИ НА ТЕРИТОРИЯТА НА ОБЩИНА ГУЛЯНЦИ**

**Чл.10.** Свободните места за прием на децата в детската градина през учебната година, се обявяват от директора на съответната детска градина на информационните табла на съответните детски градини, непосредствено след освобождаване на място.

**Чл.11.** Свободни места в детските градини са местата в рамките на определения брой групи и брой на децата в група, който се определя от директора след съгласуване с педагогическия съвет в съответствие с държавния образователен стандарт за финансиране на институциите и с държавния образователен стандарт за физическата среда и информационното и библиотечно осигуряване на общинските детски градини. / чл.60, ал.3 от ЗПУО /

**Чл.12.** Родителите на всички деца, кандидатстващи за приемане в общинските детски градини на територията на община Гулянци подават заявление /Приложение 1/ с всички необходими данни до директора на съответното детско заведение, като получават входящ номер.

**Чл.13.** Записването се осъществява от родителя /настойника на детето, който носи отговорност за коректността на подадената информация.

**Чл.14.** В детските градини, молбите/заявления за постъпване се приемат целогодишно, след обявяване на свободни места за прием.

**Чл.15.** Записването се извършва от директора на общинската детска градина след проверка на подадените от родителя задължителни документи удостоверяващи обстоятелствата за ползване на преференции.

**Чл.16**. При записване родителят/настойникът представя следните задължителни документи:

* попълнено заявление по образец /предоставя се от директора на детската градина/;
* постоянен адрес на родителите /настойниците/;
* телефон за връзка;
* представят се оригинал и копие на удостоверението за раждане на детето, като оригиналът е за справка и се връща на родителя/настойника, а копието остава в детското заведение.

**Чл.17**. По силата на чл.192 от ЗПУО в група в детска градина и в училище може да се обучават до три деца със специални образователни потребности.

**Чл.18.** В случаите, когато на територията на населеното място няма друга група или паралелка, която да осигурява същото по вид образование, броят на децата със специални образователни потребности в конкретна група или паралелка може да бъде по-голям от посочения в ал.2 след разрешение на Началника на Регионално управление на образованието - Плевен. Предложенията за увеличаване на броя на децата или учениците се правят от екипа по чл. 188 от ЗПУО, а когато не е формиран - по предложение на екипа по чл. 190 от ЗПУО

**Чл.19.** Родителят/настойникът представя изискуемите документи, доказващи предимство при подаване на заявлението за прием.

**Чл.20.** При непредставяне на документ за ползване на предимство, записването на детето се извършва по общия ред.

**Чл.21.** При записване родителят/настойникът се запознава, срещу подпис, с Правилника за дейността на детската градина, както и със списъка на медицински изследвания и документи, които трябва да представи при постъпване на детето в детската градина.

**Чл.22.** Ако се установи, че родителят настойникът е използвал критерии, които са дали предимство на детето, за които не е представил съответния документ, получава отказ за ползване на предимството.

**Чл.23**.Родителите (настойниците) се запознават със списъка на медицински изследвания и документи, които трябва да представят при постъпване на детето в общинска детска градина:

* здравно – профилактична карта на детето, попълнена от личния лекар;
* еднократен отрицателен резултат от изследване за патогенни чревни бактерии и чревни паразити, извършено не по - рано от 15 дни преди постъпване на детето в детската градина/ детската ясла;
* изследвания на кръв и урина, извършени в едномесечен срок преди постъпване на детето в детска ясла и едноседмичен срок за детските градини;
* изследване с отрицателна реакция по Васерман за единия от родителите, извършено в 6 – месечен срок преди постъпване на детето в детска ясла;
* данни от личния лекар за имунизационния статус на детето;
* Деца, на които не са извършени задължителните имунизации за възрастта могат да се приемат в детските заведения, когато са налице трайни противопоказания за имунизирането им и са освободени по реда на Наредба №15 за имунизациите;
* медицинска бележка за липсата на контакт със заразно болен, издадена не по – късно от 3 дни преди постъпване на детето в детска ясла/ детска градина.

**Чл.24.**Списъците с приетите деца в групите в детските градини и детските ясли се обявяват до 10 юни на видно място във всяко детско заведение.

* От 10 юни до 20 юни се извършва записване на новоприетите деца в съответното детско заведение.
* Директорът на детската градина (или комисия със заповед на директора на детската градина) извършва класиране на децата-кандидати в срок до 30 юни, като резултатите се обявяват на информационното табло в детската градина.
* До 30 юни на видно място в детските градини и детски ясли се изнасят списъци с незаетите места, ако има такива.

**Чл. 25** Когато в детската градина са приети деца с различна етническа принадлежност от една и съща възраст, не се допуска обособяването им в групи въз основа на етническата им принадлежност.

**Чл.26** Общественият съвет на детската градина/училището дава становище по приема на децата.

**Чл.27.** Децата, които не постъпят в детската градина по неуважителни причини до 15 септември на текущата година и не са подлежащи на задължително обучение, отпадат от списъчния състав на детската градина.

**Чл.28.** За посещение на детската градина се заплащат ежемесечни такси съгласно чл. 22 от РАЗДЕЛ ІІІ на Наредбата за ОПРЕДЕЛЯНЕ И АДМИНИСТРИРАНЕ НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА ГУЛЯНЦИ.

**РАЗДЕЛ ІІІ. УСЛОВИЯ ЗА ОТПИСВАНЕ НА ДЕЦАТА В ОБЩИНСКИТЕ ДЕТСКИ ГРАДИНИ НА ТЕРИТОРИЯТА НА ОБЩИНА ГУЛЯНЦИ**

**Чл.29**. Децата в детските градини на територията на община Гулянци се отписват:

* по желание на родителите /настойниците/ със заявление до директора;
* децата от детските градини се отписват от детското заведение по желание на родителите, но не по-късно от 14 септември в годината на постъпването им в първи клас.

**Чл.30.** Отписването задължително се отразява от директора на детската градина, съгласно нормативната уредба.

**РАЗДЕЛ ІV. УСЛОВИЯ ЗА ПРЕМЕСТВАНЕ НА ДЕЦАТА В ОБЩИНСКИТЕ ДЕТСКИ ГРАДИНИ НА ТЕРИТОРИЯТА НА ОБЩИНА ГУЛЯНЦИ**

**Чл.31.** Преместване на дете от едно детско заведение в друго може да се осъществи при наличие на свободно място в другите детски градини на територията на общината.

**Чл.32.** Директорите на детски градини на територията на община Гулянци могат да извършват преместване на деца между детски градини при подадени писмени заявления на родителя/настойника. Преместването се отразява от директорите на детски градини при спазване изискванията на чл.11 от настоящата Наредба.

**Чл.33.**Преместването на децата в друга група на детската градина се извършва в началото на учебната година при формиране на групите според възрастта на децата.

**Чл.34.** Преместването на децата от яслена в градинска група се извършва при навършване на 3-годишна възраст в началото на учебната година при формиране на групите в детската градина.

**Чл.35.** По преценка на родителя и/или при липса на свободни места в яслената група или липса на яслена група към детската градина могат да бъдат преместени и деца, навършили 2 години към началото на учебната година на постъпването.

**Чл.36.** Преместването на дете от подготвителна група се извършва с издаване на „Удостоверение” по образец.

**Чл.37.** При преместването от една детска градина в друга задължително се издава удостоверение за платени такси в детската градина. Не се приема дете в другата детска градина на територията на общината без съответния документ.

Чл.38 На основание чл.347 от ЗПУО родители, които не запишат децата си, подлежащи на задължително предучилищно или училищно образование, в детска градина или училище, се наказват с глоба в размер от 50 до 150 лв.

**Заключителни разпоредби**

**§1.** Директорите на детските заведения са задължени да поставят настоящата Наредба на видно място за информация на родителите.

**§2.** Наредбата за условията и редът на записване, отписване и преместване в общинските детски градини на територията на община Гулянци се приема във връзка с чл. 59, ал.1 от Закона за предучилищното и училищното образование *(обн., ДВ, бр.79 от 13.10.2016 г., в сила от 01.08.2016 г.)*

**§5** Наредбата за условията и редът на записване, отписване и преместване в общинските детски градини на територията на община Гулянци е приета с решение № ……..… от …………..…….г. на Общински съвет – гр. Гулянци и влиза в сила от 01.09.2016г.

**ВХ. № …………. / ……… г. Приложение № 1**

**ДО**

**ДИРЕКТОРА**

**НА** .............................................

**град/село** .............................................

**ЗАЯВЛЕНИЕ**

**за прием в детска градина**

**на територията на ОБЩИНА ГУЛЯНЦИ – 20 …. г.**

|  |  |  |  |  |  |  |  |
| --- | --- | --- | --- | --- | --- | --- | --- |
| **I. ЛИЧНИ ДАННИ НА ПОДАТЕЛЯ (родител / настойник )** | | | | | | | |
| **От:** (трите имена) | |  | | | | | |
| **Адрес:** (постоянен адрес по лична карта на един от родителите, или адресна карта по настоящ адрес) | | Град/село ……………………………..……..... ул. ......................................................... № .....  ж.к. .................................................... бл. ...........  вх. ......... ет. ........ ап. .......... | | | | | **Телефон** |
|  |
| **E-mail** (незадължително) |
| .....................**@** .......................... |
| **II. ДАННИ ЗА ДЕТЕТО** | | | | | | | |
| **Трите имена на детето:** |  | | | | **ЕГН/ЛНЧ** | |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  | | |
| **В момента детето посещава /не посещава/ градина град/село …………………………** | | | | | | | |
| **III. ДАННИ ЗА РОДИТЕЛИТЕ** | | | | | | | |
| **Майка:** |  | | | **Баща:** | | |  |
| **Месторабота:** |  | | | **Месторабота:** | | |  |
| **Длъжност:** |  | | | **Длъжност:** | | |  |
| **Сл. телефон:** |  | | | **Сл. телефон:** | | |  |
|  | | | | | | | |
| **Брой и име на деца в семейството:**  **/с думи/** | | |  | | | | |

**ДЕКЛАРИРАМ:**

1. Запознат/а/ съм с Наредбата за прием,записване, отписване и преместване на деца в общинските детски заведения на територията на община

2. Информиран/а/ съм, че всички предоставени данни са лични по смисъла на ЗЗЛД и като такива попадат под специален режим на защита.

**Подаване на заявлението:**

**Дата:** ...................... **20…… г. Подпис:** ........................

**Час:** ……………

**Приел заявлението:**

**Дата:** ...................... **20…… г.**

**Час:** ……………

…………………………………. ……………..

(име, фамилия) (подпис)

***Приложение № 2***

**ДЕКЛАРАЦИЯ**

От..............................................................................................................

/Трите имена на лицето/

....................................................................................................................

/адрес/

Декларирам,че детето ми ........................................................................................................................................................

ще бъде записано и ще посещава Детска градина „ ……………….. „ гр./с………………………………………………………………………………………………

В качеството си на родител/настойник съм запознат/а с Правилника за дейността на детската градина, който съм длъжен/ длъжна да спазвам.

**ДЕКЛАРАТОР:** ............................

/подпис/

**дата:** ......................... **20** ……. **г.**